Dva ruska strateška bombardera Tu-160 i dva lovca Su-35 sinoć, 19. rujna, tri su puta ulazili u zonu koju nadzire američka protuzračna obrana Aljaske.
Zapovjedništvo zračno-svemirske obrane Sjeverne Amerike (NORAD) priopćilo je kako su ruski zrakoplovi bili identificirani od strane američkih lovaca F-22 Raptor i jednog zrakoplova za strateško obavještajno izviđanje E-3 AWACS.
U priopćenju NORAD-a naglašeno je kako su se ruski zrakoplovi svo to vrijeme nalazili u međunarodnom zračnom prostoru i da niti jednom nisu povrijedili američki ili kanadski zračni prostor.